**KRETINGOS LOPŠELIS-DARŽELIS „ŽILVITIS“**

**MOKYTOJO PADĖJĖJO**

**PAREIGYBĖS APRAŠYMAS**

**I SKYRIUS**

**PAREIGYBĖ**

1. Mokytojo padėjėjo pareigybė priskiriama 4 pareigybių grupei (kvalifikuoti darbuotojai).

2. Pareigybės lygis – C.

3.Pareigybės paskirtis – pareigybė reikalinga pagalbos teikimui ribotų galimybių savarankiškai dalyvauti ugdyme turintiems vidutinių, didelių arba labai didelių specialiųjų ugdymosi poreikių vaikams, ugdomiems pagal priešmokyklinio ugdymo programą.

4. Pareigybės pavaldumas – tiesiogiai pavaldus direktoriui.

**II SKYRIUS**

**SPECIALŪS REIKALAVIMAI ŠIAS PAREIGAS EINANČIAM DARBUOTOJUI**

5. Mokytojo padėjėjo išsilavinimas – ne žemesnis kaip vidurinis.

6. Mokytojo padėjėjas turi gebėti:

6.1. bendrauti su vaikais, turėti žinių apie jų sutrikimų specifiką;

6.2. dirbti su vaikais, padedant jiems įsisavinti mokomąją medžiagą, padėti atlikti auklėtojo skirtas užduotis, apsitarnauti, susitvarkyti, orientuotis aplinkoje, maitintis;

6.3.bendradarbiauti su ikimokyklinio ugdymo mokytoju, priešmokyklinio ugdymo mokytoju, logopedu, kitais specialistais ir vaikų tėvais (globėjais, rūpintojais).

7. Mokytojo padėjėjas privalo vadovautis:

7.1. darbo tvarkos taisyklėmis;

7.2. darbo sutartimi;

7.3. šiuo pareigybės aprašymu;

7.4. kitais lopšelio – darželio dokumentais (įsakymais, potvarkiais, nurodymais, taisyklėmis ir pan.).

8. Mokytojo padėjėjas turi būti nustatyta tvarka pasitikrinęs sveikatą, išklausęs higienos įgūdžių kursą, išklausęs įvadinį, priešgaisrinį ir darbo vietoje instruktavimus, susipažinęs su elektros saugos reikalavimais.

**III SKYRIUS**

**ŠIAS** **PAREIGAS** **EINANČIO** **DARBUOTOJO** **FUNKCIJOS**

9 . Mokytojo padėjėjas atlieka šias funkcijas:

9.1. padeda vaikui (vaikų grupei):

9.1.1. orientuotis ir judėti aplinkoje, susijusioje su ugdymu (si), lopšelyje - darželyje ir už jos ribų ugdomosios veiklos ir kitos veiklos, renginių, išvykų metu;

9.1.2. padėti vaikui (-ams) apsitarnauti, pavalgyti, pasirūpinti asmens higiena;

9.1.3. įsitraukti į ugdomąją veiklą ir pagal galimybes joje dalyvauti:

9.1.4. paaiškinti auklėtojo skirtas užduotis ir talkinti jas atliekant;

9.1.5. padėti atlikti kitą su ugdymu (si), savitarna, savitvarka, maitinimu (si) susijusią veiklą;

9.1.6. turinčiam (turintiems) ribotas mobilumo galimybes, padėti judėti po lopšelį – darželį, pasiekti grupę, salę, kitas patalpas esant poreikiui.

10. Bendradarbiaujant su mokytoju, logopedu, medicinos ir kitais specialistais bei darbuotojais, numatyti ugdymo tikslų ir uždavinių pasiekimo būdus bei pagalbos vaikams teikimo metodus ir juos taikyti.

11. Padėti mokytojui parengti ir/ar pritaikyti vaikui (vaikų grupei) reikalingą ugdomąją medžiagą.

12. Atsakyti už grupės inventorių, patikrinti ir prižiūrėti baldus, kad nebūtų sulūžę ir nekeltų pavojaus vaikų saugumui.

13. Mokytojo padėjėjas, esant reikalui, gali atlikti darbą, nesusijusį su jo tiesioginėmis pareigomis (vasaros atostogų metu, pavaduoti vaiko priežiūros darbuotoją, kitus nepedagoginius darbuotojus, kai nereikia atlikti tiesioginio darbo).

14. Kuria stimuliuojančią, funkcionalią, dinamišką, psichologiškai ir fiziškai saugią ugdymo (si) aplinką ir gerą grupės mikroklimatą.

15. Nustatyta tvarka tikrinasi sveikatą, susirgus infekcine liga, nedelsiant nutraukia darbą, praneša vadovui ir kreipiasi medicininės pagalbos.

16. Laikosi pedagogų ir kitų darbuotojų etikos normų.

17. Profesionaliai, efektyviai, patikimai ir laiku atlieka pavestą darbą.

18. Saugo grupėje esantį materialinį turtą, kompiuterinės įrangos, kopijavimo technikos ir kitų IKT teisingą eksploatavimą.

19. Užtikrina vaikų saugumą:

19.1. įtaręs ar pastebėjęs žodines, fizines, socialines patyčias, smurtą:

19.1.1. nedelsdamas įsikiša ir nutraukia bet kokius tokį įtarimą keliančius veiksmus;

19.1.2. primena vaikui, kuris tyčiojasi, smurtauja ar yra įtariamas tyčiojimusi, elgesio taisykles;

19.1.3. apie įtariamas ar įvykusias patyčias informuoja patyrusio patyčias, smurtą vaiko tėvus, Vykdymo grupės narius/VGK ir Lopšelio-darželio administraciją;

19.1.4. esant grėsmei vaiko sveikatai ar gyvybei, nedelsiant kreipiasi į pagalbą galinčias suteikti institucijas (pvz.: policiją, greitąją pagalbą ir kt.).

**IV SKYRIUS**

**ŠIAS PAREIGAS EINANČIO DARBUOTOJO ATSAKOMYBĖ**

20. Mokytojo padėjėjas atsako už:

20.1. savo darbo kokybę ir tinkamą pareigybės aprašyme nustatytų funkcijų vykdymą;

20.2. turimos informacijos konfidencialumą, korektišką gautų duomenų panaudojimą;

20.3. lopšelio-darželio vidaus tvarkos, darbų saugos, priešgaisrinės saugos, higienos reikalavimų vykdymą, darbuotojų etikos kodekso reikalavimų laikymąsi.

21. Mokytojo padėjėjas atsako už savo pareigų nevykdymą ar netinkamą vykdymą atsako Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

SUSIPAŽINAU IR SUTINKU:

.....................................................

 (parašas)

......................................................

 (vardas, pavardė)

......................................................

 (data)